Diari Oficial de la Generalitat Valenciana


Sumari del DOGV 6938, del 08-01-2013 (2013/59)

ORDE 6/2012, de 28 de desembre, de la Conselleria de Governació i Justícia, de convocatòria de subvencions destinades a la construcció i remodelació de les infraestructures de les societats musicals de la Comunitat Valenciana per a l'exercici 2013.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6938

Data del DOGV
:   08-01-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/59


Data del document
:   28-12-2012

Organisme emissor
:   Conselleria de Governació i Justícia

Tipus de document
:   Ordre

Anàlisi jurídica

 Descriptors 

:   * Conselleria de Governació i Justícia
    * ajuda pública

ORDE 6/2012, de 28 de desembre, de la Conselleria de Governació i Justícia, de convocatòria de subvencions destinades a la construcció i remodelació de les infraestructures de les societats musicals de la Comunitat Valenciana per a l'exercici 2013. [2013/59]
Preàmbul
El Decret 19/2012, de 7 de desembre, del president de la Generalitat, pel qual es determinen les conselleries en què s'organitza l'Administració de la Generalitat, en l'article 10 assigna a la Conselleria de Governació i Justícia, entre altres competències, les relacionades amb les bandes de música.
Dins de les disponibilitats pressupostàries de l'any 2013, la Conselleria de Governació i Justícia convoca estes subvencions a fi de col·laborar en la construcció i remodelació de les infraestructures de les societats musicals en l'àmbit de la Comunitat Valenciana.
Per això, d'acord amb el que disposa la Llei 38/2003, de 17 de novembre, General de Subvencions; el Reial Decret 887/2006, de 21 de juliol, pel qual s'aprova el reglament de desplegament de l'esmentada llei; la Llei 5/1983, de 30 de desembre, del Consell; el Text Refós de la Llei d'Hisenda Pública de la Generalitat, aprovat pel Decret Legislatiu de 26 de juny de 1991; el Decret 19/2012, de 7 de desembre, del president de la Generalitat, pel qual es determinen les conselleries en què s'organitza l'Administració de la Generalitat, i el Decret 194/2012, de 21 de desembre, del Consell, pel qual aprova el Reglament Orgànic i Funcional de la Conselleria de Governació i Justícia,
ORDENE
Primer
Convocar, en règim de concurrència competitiva, la concessió de subvencions, dins dels límits pressupostaris que s'aproven per a la finalitat mencionada, destinades al finançament de les obres necessàries de construcció i remodelació de les infraestructures de les societats musicals en l'àmbit de la Comunitat Valenciana per a l'exercici 2013.
Segon
El Projecte de Llei de Pressupostos de la Generalitat per a l'exercici 2013 conté la línia de subvenció T7275000, inclosa en el programa 221.20, en el capítol VII, destinat a l'esmentada finalitat, per import de 600.000,00 € (sis-cents mil euros). No obstant això, l'import global màxim de les subvencions està condicionat a l'existència, en l'exercici 2013, de crèdit adequat i suficient per a atendre-les. Després de l'entrada en vigor de la Llei de Pressupostos per a 2013, la Conselleria de Governació i Justícia farà pública la línia pressupostària concreta i l'import global màxim destinat a la concessió de les subvencions previstes en esta convocatòria.
L'esmentat import podrà ser incrementat com a conseqüència d'una generació, una ampliació o una incorporació de crèdit que no requerirà d'una nova convocatòria, de conformitat amb el que preveu l'article 58, apartat 2, lletra a), punt quart, del Reglament de la Llei General de Subvencions.
Tercer
Esta convocatòria de subvencions es realitza pel procediment de tramitació anticipada d'expedients de gasto, previst en l'Orde de 26 de setembre de 1994, de la Conselleria d'Economia i Hisenda, i en l'article 56 del Reial Decret 887/2006, de 21 de juliol, pel qual s'aprova el reglament de la Llei 38/2003, de 17 de novembre, General de Subvencions. Segons el que disposa l'article 2.3 de l'esmentada Orde de 26 de setembre de 1994, la concessió de les subvencions regulades en esta convocatòria queda condicionada a l'existència de crèdit adequat i suficient en els pressupostos de la Generalitat per a l'exercici 2013. En conseqüència, mentres no hi haja l'esmentat crèdit, no es dictarà cap resolució sobre les sol·licituds que hagen pogut presentar-se en el marc d'esta convocatòria.
Quart
De conformitat amb els articles 3.4 i 7.4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat adreçats a establir, concedir o modificar ajudes públiques (DOCV 5596, 11.09.2007), esta convocatòria està exempta de notificació a la Comissió Europea perquè no li és d'aplicació l'article 107, apartat 1, del Tractat de Funcionament de la Unió Europea, en la mesura que no afecta els intercanvis comercials entre els Estats membres.
Quint
Segons el que establix el Decret 198/2004, d'1 d'octubre, del Consell, pel qual s'adequa la composició de la Comissió Delegada del Consell per a Assumptes Econòmics i se'n regula el funcionament, i el Decret 80/2011, de l'1 de juliol, del Consell, pel qual es modifica la denominació i composició de l'esmentada Comissió, esta convocatòria no necessita el pronunciament de la denominada actualment Comissió Delegada del Consell d'Hisenda i Pressupostos, ja que no té una especial incidència pressupostària i econòmica.
Sext
Aprovar les bases per les quals es regula esta convocatòria, incloses com a annex I d'esta orde, així com els models que figuren com a annexos III i V.
DISPOSICIONS FINALS
Primera
1. En cas que els documents que, d'acord amb les normes aplicables, han d'acompanyar la sol·licitud de concessió de subvencions ja estiguen en poder de qualsevol òrgan de l'Administració actuant, la societat musical interessada podrà acollir-se al que establix l'apartat f) de l'article 35 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sempre que es faça constar el número d'expedient, la data i l'òrgan o la dependència en què van ser presentats o, si és el cas, emesos, i que no hagen transcorregut més de cinc anys des de la finalització del procediment a què corresponen.
2. Per al cas d'impossibilitat material d'obtindre els documents esmentats, l'òrgan competent podrà requerir a l'entitat sol·licitant que presente o, si no és possible, que acredite per uns altres mitjans els requisits als quals es referixen els mateixos documents.
3. En tot cas, de conformitat amb el que disposen els articles 4 i 5 del Decret 165/2010, de 8 d'octubre, del Consell, pel qual s'establixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic, a les societats musicals que concórreguen a esta convocatòria no els serà exigible la presentació dels documents a què es referixen els mencionats preceptes, ni en el moment de formular la sol·licitud ni tampoc, si en són beneficiàries, en el de justificar el pagament de les subvencions concedides.
Segona
Tots els impresos a què es fa menció en les bases d'esta convocatòria estaran a disposició de les entitats interessades en la seu electrònica o en el portal institucional de la Generalitat en Internet, i en qualsevol oficina PROP.
Tercera
Per a tot allò no regulat en esta orde, caldrà ajustar-se al que disposa la Llei de la Hisenda Pública de la Generalitat, el text refós de la qual va ser aprovat pel Decret Legislatiu de 26 de juny de 1991, i els preceptes bàsics de la Llei 38/2003, de 17 de novembre, General de Subvencions, i del Reial Decret 887/2006, de 21 de juliol, pel qual s'aprova el Reglament de la Llei General de Subvencions.
Quarta
Es delega en la Subsecretaria de la Conselleria de Governació i Justícia la facultat de dictar, quan pertoque, les resolucions per les quals s'accepte la renúncia a les subvencions atorgades i aquelles que deixen sense efecte les subvencions concedides o en minoren la quantia; també es delega eixa facultat per a dictar les resolucions per les quals s'exigisca el reintegrament d'imports indegudament percebuts en el marc d'esta convocatòria.
Quinta
Esta orde entrarà en vigor l'endemà de la publicació en el Diari Oficial de la Comunitat Valenciana.
Sexta
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, contra esta orde, que posa fi a la via administrativa, podran recórrer els interessats potestativament en reposició, o bé podran plantejar directament un recurs contenciós administratiu, en els terminis i davant dels òrgans que s'indiquen a continuació:
1. El recurs de reposició haurà d'interposar-se davant del conseller de Governació i Justícia, en el termini d'un mes a comptar de l'endemà de la publicació.
2. El recurs contenciós administratiu ha de plantejar-se davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de la publicació o a partir de l'endemà a aquell en què es notifique la resolució expressa del recurs de reposició o en el qual este haja d'entendre's presumptament desestimat.
València, 28 de desembre de 2012
El conseller de Governació i Justícia,
SERAFÍN CASTELLANO GÓMEZ
ANNEX I
Bases de la convocatòria de subvencions destinades a la construcció i remodelació de les infraestructures de les societats musicals de la Comunitat Valenciana per a l'exercici 2013
Primera. Objecte de la subvenció
Esta convocatòria, en règim de concurrència competitiva, té com a objecte la concessió de subvencions destinades al finançament dels gastos derivats de la construcció o la remodelació de les infraestructures de les societats musicals de la Comunitat Valenciana per a l'exercici 2013.
Queden expressament excloses d'esta convocatòria aquelles obres de construcció o de remodelació els projectes de les quals tinguen un cost superior a 75.000,00 € (setanta-cinc mil euros), sense comptar l'import de l'impost sobre el valor afegit aplicable.
Segona. Gastos subvencionables
1. Es poden subvencionar els gastos ocasionats per l'execució d'obres, dins de l'exercici 2013, a les seus o en uns altres locals o dependències de les societats musicals que tinguen com a finalitat la remodelació, reforma, millora, adequació o modernització d'aquells o de les seues instal·lacions.
2. Per a la realització d'estes obres de construcció o de remodelació d'infraestructures, les societats musicals beneficiàries podran subcontractar amb tercers fins al 100% de l'import, i en este cas caldrà ajustar-se al que disposa l'article 29 de la Llei 38/2003, de 17 de novembre, General de Subvencions, en relació amb l'article 68 del Reial Decret 887/2006, de 21 de juliol, pel qual s'aprova el reglament de desplegament de l'esmentada llei.
Tercera. Sol·licitants i requisits
1. Poden sol·licitar estes subvencions les societats musicals de la Comunitat Valenciana, sempre que, de conformitat amb el que preveu l'article 13.1 de la Llei 38/2003, de 17 de novembre, General de Subvencions, complisquen els requisits següents:
a) Que, en el moment de la finalització del termini de presentació de sol·licituds d'esta convocatòria, estiguen inscrites en el corresponent registre d'associacions o registre de fundacions, dins de l'àmbit de la Comunitat Valenciana, com a associacions o fundacions, sense ànim de lucre, la finalitat de les quals siga la divulgació i promoció cultural de la música.
b) Que siguen titulars, en règim de propietat, del local en què es realitzaran les obres de construcció o de remodelació objecte de la sol·licitud de subvenció.
c) Que es troben al corrent en el compliment de les seues obligacions tributàries i de la Seguretat Social, tal com establix el punt 1, lletra e, de l'article 14 de l'esmentada Llei General de Subvencions.
2. Queden excloses d'esta convocatòria les entitats en què concórrega alguna de les circumstàncies previstes en els articles 13.2 i 13.3 de la Llei 38/2003, de 17 de novembre, General de Subvencions.
Quarta. Formalització de les sol·licituds i termini de presentació
1. La sol·licitud es formalitzarà en l'imprés que figura com a annex II d'esta orde. L'imprés de sol·licitud, subscrit per la persona que exercisca la representació legal de la societat musical, junt amb la documentació ressenyada en la base quinta d'esta convocatòria, s'adreçaran a la Conselleria de Governació i Justícia, ubicada al carrer de l'Historiador Chabás, núm. 2, 46173, de la ciutat de València, i que té les seus electròniques següents: o .
2. La sol·licitud, junt amb els annexos i la documentació exigida en les bases de la convocatòria, es podran presentar en el Registre General de la Conselleria de Governació i Justícia, al domicili abans indicat, i en els registres de les direccions territorials de la mateixa Conselleria a Alacant, al carrer de Rambla Méndez Nuñez, 41, 03768 Alicante; a Castelló, al carrer Major, 78, 12177-Castellón de la Plana, i a València, al carrer del l'Historiador Chabás, 2, 46738 València.
També es podrà presentar per qualsevol dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Així mateix, podrà realitzar-se la presentació telemàtica de la sol·licitud, i per a això s'accedirà al catàleg de servicis públics interactius de la Generalitat accessibles a través de , i se seleccionarà el servici corresponent. Per a poder accedir a este sistema telemàtic, el sol·licitant haurà de disposar de la firma electrònica avançada, bé amb el certificat reconegut d'entitat (persones jurídiques), bé amb el certificat reconegut per a ciutadans (persona física), tots dos emesos per l'Autoritat de Certificació de la Comunitat Valenciana. En cas de presentar un certificat digital de persona física i que s'actue en representació d'una persona jurídica, s'haurà d'inscriure prèviament en el registre de representacions de caràcter voluntari davant de la Generalitat per a la realització de tràmits per via telemàtica. Si alguns dels documents que cal aportar junt amb la sol·licitud no poden ser presentats de forma telemàtica, s'entregaran per mitjà del registre d'entrada.
3. El termini per a la presentació de les sol·licituds és de 20 dies hàbils comptats des de l'endemà de la publicació d'esta orde en el Diari Oficial de la Comunitat Valenciana. L'incompliment del mencionat termini determinarà l'exclusió de la convocatòria.
Quinta. Documentació que cal presentar
1. Junt amb la sol·licitud, les societats musicals sol·licitants hauran de presentar l'imprés de dades complementàries que figura com a annex III d'esta orde, degudament firmat per la persona que exercisca la representació legal de la societat musical, relatiu als punts següents:
a) Una memòria descriptiva valorada en la qual hauran de constar, com a mínim, les dades següents:
a.1. El local on es realitzaran les obres, així com la destinació o l'ús que tindran.
a.2. Totes les obres que calga realitzar, amb una descripció detallada.
a.3. Un pressupost de les obres s'han de realitzar en el qual, a més de l'import total, figure una descripció desglossada i detallada dels costos corresponents a cada una de les obres.
a.4. La data prevista d'inici de les obres.
a.5. Els terminis d'execució previstos, amb referència expressa a la data prevista de finalització de les obres.
En cas que l'abast o la naturalesa de l'obra necessiten la intervenció d'un tècnic qualificat, l'entitat sol·licitant haurà d'aportar, a més de la memòria valorada, el corresponent projecte tècnic, subscrit per un facultatiu idoni.
De conformitat amb l'article 31.3 de la Llei 38/2003, de 17 de novembre, General de Subvencions, quan l'import del gasto subvencionable supere la quantia de 30.000 € de cost per execució d'obra, el beneficiari haurà de sol·licitar, com a mínim, tres ofertes de diferents proveïdors, abans de la contractació del compromís del gasto. L'elecció entre les ofertes presentades, que haurà d'aportar-se en la justificació, o, si és el cas, en la sol·licitud de la subvenció, es realitzarà d'acord amb criteris d'eficiència i economia, i caldrà justificar expressament en una memòria l'elecció quan no recaiga en la proposta econòmica més avantatjosa.
b) De conformitat amb el que establix l'article 4 de l'indicat Decret 165/2010, de 8 d'octubre, del Consell, una autorització perquè el òrgan instructor demane, de forma directa, l'acreditació que la societat musical figura inscrita com a entitat sense ànim de lucre en el corresponent registre d'associacions o de fundacions, dins de l'àmbit de la Comunitat Valenciana.
Si no atorga l'autorització indicada, l'entitat sol·licitant haurà d'aportar un certificat, expedit per l'òrgan competent, que acredite el compliment del requisit exigit en este apartat.
c) Declaració responsable de la persona que exercisca la representació legal de la societat musical, en la qual declare sota la seua responsabilitat:
c.1. L'acord adoptat per l'òrgan competent de l'entitat per a formular la sol·licitud de la subvenció.
c.2. El compromís de la societat musical de complir les obligacions que es deriven de la concessió de la subvenció en el cas de ser-ne beneficiària.
c.3. L'acord, adoptat per l'òrgan competent de l'entitat, en virtut del qual se la faculta, com a representant legal d'esta, per a subscriure la sol·licitud de subvenció i realitzar tots els tràmits relacionats amb l'esmentada sol·licitud.
c.4. Que l'entitat figura inscrita en el corresponent registre d'associacions o registre de fundacions, dins de l'àmbit de la Comunitat Valenciana, com a associació o fundació, sense ànim de lucre, la finalitat de la qual és la divulgació i la promoció cultural de la música.
c.5. Que la societat musical és titular, en règim de propietat, del local en què es realitzaran les obres de construcció o de remodelació objecte de la sol·licitud de subvenció.
c.6. Que l'entitat disposa de les autoritzacions, llicències i permisos administratius que corresponguen per a l'execució de les obres de construcció o de remodelació objecte de la sol·licitud de subvenció, així com de l'activitat que realitza la societat musical.
En el cas que la societat musical haja sol·licitat les autoritzacions, llicències o permisos pertinents per a la realització de les obres i encara estiguen en tràmit de concessió, haurà de declarar responsablement esta circumstància.
En la declaració responsable a què es referix este apartat c) es farà constar que l'entitat disposa de tota la documentació acreditativa d'allò que s'hi ha declarat.
2. Les societats musicals sol·licitants també hauran d'aportar el model de domiciliació bancària en el cas de nova perceptora o de canvi de compte bancari, de conformitat amb el model que figura com a annex IV a esta orde i degudament subscrit pel representant legal de l'entitat sol·licitant. També haurà de presentar la resta de documentació necessària per a tramitar la sol·licitud d'alta de la domiciliació bancària a l'efecte d'incorporar-la a la base de dades de domiciliació de pagaments del Sistema Comptable de la Generalitat, CONTAG, per mitjà de l'anotació d'un compte bancari, de conformitat amb el que establix l'Orde 18/2011, de 17 de juny, de la Conselleria d'Economia, Hisenda i Ocupació, per la qual es regula la comprovació i el procediment de registre de comptes bancaris de les persones físiques i jurídiques que es relacionen econòmicament amb l'Administració de la Generalitat (DOCV 6548, 21.06.2011).
Segons el que disposa l'article 6.2 de la indicada Orde 18/2011, de 17 de juny, de la Conselleria d'Economia, Hisenda i Ocupació, la persona física que sol·licite l'alta d'una domiciliació bancària en representació d'una associació musical podrà no presentar els documents vàlids en dret que deixen constància fidedigna de la seua representació, si l'entitat està donada d'alta en el Registre de Representants de la Comunitat Valenciana o en el Registre de Contractistes i Empreses Classificades de la Comunitat Valenciana. En este cas, autoritzarà l'òrgan administratiu perquè realitze les comprovacions o les validacions informàtiques oportunes en els registres corresponents.
3. Les interessades hauran d'acreditar que es troben al corrent en el compliment de les obligacions tributàries i de la Seguretat Social. Respecte d'això, i de conformitat amb el que disposa l'article 5 del Decret 165/2010, de 8 d'octubre, del Consell, en el model de sol·licitud (annex II) es farà constar l'autorització perquè l'òrgan instructor obtinga de forma directa, mitjançant certificats electrònics, l'acreditació del compliment de les obligacions tributàries i davant de la Seguretat Social, de conformitat amb l'article 22.4 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions.
Donat cas que no es done la mencionada autorització, la societat musical sol·licitant haurà d'aportar els certificats següents:
a) Certificat de l'Agència Estatal d'Administració Tributària, que acredite que es troba al corrent de les seues obligacions.
b) Certificat de la Tresoreria General de la Seguretat Social, que acredite que es troba al corrent en el compliment de les seues obligacions davant de la Seguretat Social.
c) Certificat de la direcció territorial de la Conselleria d'Hisenda i Administració Pública corresponent, que acredite que no té deutes de naturalesa tributària amb la Generalitat.
Sexta. Procediment de concessió
1. L'òrgan encarregat de l'ordenació i la instrucció del procediment serà la Subsecretaria de la Conselleria de Governació i Justícia, que, d'ofici, acordarà totes les actuacions necessàries per a la determinació, el coneixement i la comprovació de les dades en virtut de les quals ha de dictar-se resolució.
2. Es requerirà a les societats musicals interessades que no reunisquen els requisits o que no hagen aportat els documents que s'assenyalen en les bases d'esta convocatòria, perquè, en el termini màxim i improrrogable de deu dies, esmenen o acompanyen els documents preceptius, de conformitat amb l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en relació amb l'article 23.5 de la Llei 38/2003, de 17 de novembre, General de Subvencions, amb indicació que, si no ho fan així, es considerarà que desistixen de la seua petició.
3. El termini per a tramitar les sol·licituds i resoldre i notificar les resolucions és de sis mesos com a màxim, a comptar de l'endemà que la Conselleria de Governació i Justícia faça públics Diari Oficial de la Comunitat Valenciana la línia pressupostària i l'import global màxim destinat a la concessió d'estes subvencions en el. Una vegada conclòs este termini sense que s'haja dictat i notificat una resolució expressa, les societats musicals interessades podran entendre desestimades les seues sol·licituds per silenci administratiu.
4. Les sol·licituds admeses a tràmit seran avaluades per una comissió de valoració, que elevarà una proposta motivada de resolució al conseller de Governació i Justícia.
Sèptima. Comissió avaluadora
1. L'avaluació de les sol·licituds de subvencions admeses a tràmit correspondrà a una comissió de valoració composta pels membres següents:
a) Presidència: la persona titular de la Subsecretaria de la Conselleria de Governació i Justícia, o la persona en qui delegue.
b) Vicepresidència: la persona titular de la Secretaria General Administrativa de la Conselleria de Governació i Justícia, o la persona en qui delegue.
c) Vocalies:
1. Un persona en representació de la Federació de Societats Musicals de la Comunitat Valenciana, a proposta d'esta i nomenada pel president o la presidenta de la comissió avaluadora. A l'efecte, l'esmentada Federació proposarà dos persones perquè una tinga la condició de vocal titular i l'altra la de vocal suplent.
2. Les persones titulars de les direccions territorials de la Conselleria de Governació i Justícia a Alacant, Castelló i València, o les persones en qui deleguen.
3. Un funcionari o una funcionària de la Generalitat.
d) Secretaria: un funcionari o una funcionària de la Conselleria de Governació i Justícia.
2. La Comissió se sotmetrà, quant al seu règim de funcionament, al que disposen els òrgans col·legiats en el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Octava. Criteris de valoració i proposta de resolució
1. La comissió avaluadora efectuarà la valoració de les sol·licituds presentades i la proposta d'assignació de l'import de les subvencions previstes en esta orde, tenint en compte les bases de la convocatòria i els criteris següents:
a) El caràcter urgent o la necessitat imminent de les obres de construcció i remodelació que cal realitzar, es valorarà fins a 40 punts.
b) L'optimització donada en el projecte d'obra, es valorarà fins a un total de 30 punts, amb el desglossament següent:
b.1. La idoneïtat econòmica de les solucions tècniques, es valorarà fins a 15 punts.
b.2. La consideració en l'optimització dels recursos, es valorarà fins a 10 punts.
b.3. Les solucions que suposen un major aprofitament energètic, es valoraran fins a 5 punts.
c) La idoneïtat tècnica de les obres de construcció i remodelació que calga realitzar, tenint en compte la finalitat cultural que es perseguix, es valorarà fins a 30 punts.
2. L'import de la subvenció estarà determinat pel percentatge de la puntuació obtinguda per cada sol·licitant en relació amb els criteris de prioritat indicats més amunt, fins a exhaurir, si és el cas, el crèdit disponible.
3. Després d'avaluar totes les sol·licituds admeses a tràmit, la comissió de valoració elevarà a l'òrgan competent per a resoldre una proposta motivada de resolució.
En la proposta motivada de resolució:
a) Figuraran les societats musicals a què podria atorgar-se la subvenció, així com la quantia que es concedirà, fins a exhaurir el crèdit total disponible.
b) Es faran constar, si és el cas, les condicions, obligacions i determinacions accessòries a què haja de subjectar-se l'entitat beneficiària proposada.
c) Es ressenyaran les sol·licituds que hagen de ser denegades, així com les causes de denegació de les subvencions.
Novena. Tipus i quantia de les subvencions
1. Les subvencions seran de quantia variable, determinada proporcionalment en funció de la puntuació obtinguda en virtut dels criteris de valoració i distribució establits en la base octava i en l'apartat següent d'esta mateixa base, fins a exhaurir el crèdit disponible.
2. Per mitjà d'estes subvencions es contribuirà al finançament parcial, fins al màxim del huitanta per cent (80%) sense comptar l'import d'impost sobre el valor afegit aplicable, dels gastos subvencionables.
Deu. Resolució de la convocatòria
1. Vista la proposta motivada de resolució formulada per la comissió de valoració, el conseller de Governació i Justícia dictarà la resolució que pertoque.
2. En tot cas, la denegació de la subvenció ha de ser motivada i les raons hauran de fer-se constar en la resolució corresponent.
3. El conseller de Governació i Justícia, a proposta de la comissió de valoració, podrà declarar deserta, totalment o parcialment, l'adjudicació de les subvencions convocades.
4. La resolució de la convocatòria serà publicada en el Diari Oficial de la Comunitat Valenciana de conformitat amb l'article 18 de la Llei 38/2003, de 17 de novembre, General de Subvencions.
5. Contra la resolució de la convocatòria, expressa o presumpta, que exhaurix la via administrativa, les societats musicals interessades podran interposar potestativament un recurs de reposició, en el termini d'un mes, davant del conseller de Governació i Justícia, d'acord amb el que disposen els articles 116 i 117, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé podran plantejar directament un recurs contenciós administratiu en la forma, terminis i condicions que determina la Llei 29/1998, de 13 de juliol, reguladora de la jurisdicció contenciosa administrativa.
Tot això sense perjuí que les persones interessades puguen interposar qualsevol altre recurs que consideren pertinent.
Onze. Obligacions de les societats musicals beneficiàries
1. Són obligacions de cada societat musical beneficiària:
a) Realitzar durant 2013 les obres de construcció o de remodelació els gastos de les quals siguen objecte de subvenció.
La societat musical, abans d'iniciar les obres de construcció o de remodelació per a les quals ha sol·licitat la subvenció, haurà de disposar de les autoritzacions, llicències i permisos administratius que corresponguen per a executar-les.
b) Acreditar davant de la Conselleria de Governació i Justícia la realització de les obres de remodelació o de construcció els gastos de les qual siguen objecte de subvenció, així com el compliment dels requisits i condicions que determinen la concessió o el gaudi de la subvenció.
c) Sotmetre's a les actuacions de control financer que corresponen a la Intervenció General de la Generalitat en relació amb les subvencions concedides.
d) Comunicar a la Conselleria de Governació i Justícia, per mitjà d'una declaració responsable de la persona que exercisca la representació legal de l'entitat, l'obtenció de subvencions o d'ajudes per a la mateixa finalitat, procedents de qualssevol administracions o ens públics o privats, amb indicació expressa de l'import de les subvencions aconseguides, a quins conceptes es destinaran i si cobrixen el cent per cent del cost total real de les actuacions. La comunicació haurà d'efectuar-se tan prompte com com es tinga coneixement de l'obtenció de la subvenció i, en tot cas, abans de la justificació de l'aplicació donada als fons percebuts, d'acord amb el que disposa la Llei 38/2003, de 17 de novembre, General de Subvencions.
e) Trobar-se al corrent en el compliment de les seues obligacions tributàries i davant de la Seguretat Social, de conformitat amb el que preveuen els articles 22 i 23 del reglament de la Llei 38/2003, de 17 de novembre, General de Subvencions, aprovat pel Reial Decret 887/2006, de 21 de juliol.
f) No alterar la finalitat de les subvencions i complir les obligacions que establix la legislació vigent per als perceptors de fons públics.
g) Mantindre la destinació de l'edifici sobre el qual recau l'obra de construcció o de remodelació durant un període mínim de 15 anys, des de la finalització de les obres.
h) Facilitar l'exercici de les funcions d'inspecció i control per part de la Conselleria de Governació i Justícia, a fi de conéixer qualsevol aspecte de les actuacions que són objecte de la subvenció.
i) Conservar els documents justificatius de l'aplicació dels fons rebuts, inclosos els documents electrònics, mentres puguen ser objecte de les actuacions de comprovació i control previstes en la normativa aplicable.
j) Deixar constància expressa del finançament obtingut des de la Conselleria de Governació i Justícia a través d'esta convocatòria, en la publicitat de les obres de construcció o de remodelació.
k) Justificar les subvencions obtingudes dins del termini màxim establit en esta orde i de conformitat amb el que s'exigix en la base següent.
l) Reintegrar els fons percebuts en els supòsits previstos en l'article 37 de la Llei 38/2003, de 17 de novembre, General de Subvencions.
m) No estar incurses en les prohibicions que s'establixen en els articles 13.2 i 3 de la Llei 38/2003, de 17 de novembre, General de Subvencions.
2. Són també obligacions de les beneficiàries d'estes subvencions les que, amb caràcter general, s'establixen en l'article 14 de la Llei General de Subvencions.
3. L'incompliment de les obligacions anteriors produirà la pèrdua del dret al cobrament total o parcial de la subvenció atorgada, deixarà esta sense efecte i donarà lloc, si és el cas, a l'exigència de les responsabilitats que corresponguen d'acord amb la legislació vigent i, de forma especial, atenent el que disposa el Decret Legislatiu de 26 de juny de 1991, del Consell, pel qual s'aprova el text refós de la Llei d'Hisenda Pública de la Generalitat.
Dotze. Justificació i pagament de les subvencions
1. La justificació per part de les societats musicals beneficiàries del compliment de les obligacions imposades i de la consecució dels objectius previstos en l'acte de concessió de la subvenció, s'efectuarà per mitjà de la rendició del compte justificatiu regulada en l'article 72 del reglament de la Llei General de Subvencions, aprovat pel Reial Decret 887/2006, de 21 de juny, de conformitat amb les condicions i els requisits previstos en esta base.
2. El compte justificatiu, per la totalitat de l'import destinat a finançar els gastos subvencionats, de conformitat amb el model que està unit a l'orde com a annex V, contindrà la informació següent:
a) Una memòria d'actuació justificativa del compliment de les condicions imposades en la concessió de la subvenció. En la memòria es faran constar de forma expressa les obres de construcció o de remodelació de les infraestructures efectivament realitzades, amb indicació dels imports de gasto de cada una d'elles que es corresponguen amb les dades consignades en la memòria descriptiva valorada i amb el projecte tècnic, si és el cas, aportats junt amb la sol·licitud.
b) Una llista classificada, detallada i comprensiva de la totalitat dels gastos i obligacions generats per la realització de les obres de construcció o de remodelació objecte de subvenció, amb identificació del concepte, de la correspondència amb l'obra efectuada, del gasto assenyalat en el pressupost de gastos amb què es correspon, de la persona creditora i del document, el seu import, data d'emissió i, si és el cas, data de pagament. En cas que la subvenció s'atorgue d'acord amb un pressupost estimat, s'indicaran les desviacions succeïdes.
c) Un certificat d'obra expedit per un tècnic competent, quan legalment pertoque.
d) Una acreditació que la totalitat dels justificants originals corresponents a les dades consignades en la llista de l'apartat b) precedent, que estan en depòsit i custòdia de la persona que exercix la representació legal de la societat musical, a disposició de les comprovacions i requeriments que, si és el cas, siguen considerats necessaris per part dels òrgans gestors de la Conselleria de Governació i Justícia.
3. S'hauran de presentar totes les factures o documents de valor probatori equivalent en el tràfic mercantil o amb eficàcia administrativa que figuren en la llista de la lletra b) de l'apartat precedent i, si és el cas, la documentació acreditativa del pagament.
Les factures o els documents que s'aporten hauran de ser originals o fotocòpies compulsades.
I, si és el cas, una carta de pagament de reintegrament en el supòsit de romanents no aplicats i dels interessos derivats d'estos.
4. El compte justificatiu i tots els documents que el conformen, als quals es referix el número 2 d'esta base, hauran de ser firmats per la persona que exercisca la representació legal de la societat musical, qui declararà responsablement la veracitat de tot allò que s'ha declarat, que complix tots els requisits i obligacions exigits en les bases d'esta convocatòria de subvencions, que disposa de tota la documentació que així ho acredita i que es compromet a complir-los durant el temps determinat en les bases indicades, en la Llei General de Subvencions i en el seu reglament.
5. De conformitat amb l'article 31.3 de la Llei 38/2003, de 17 de novembre, General de Subvencions, quan l'import del gasto subvencionable supere la quantia de 30.000 € de cost per execució d'obra, l'entitat beneficiària haurà de sol·licitar, com a mínim, tres ofertes de diferents proveïdors abans de la contractació del compromís del gasto. L'elecció entre les ofertes presentades, si no s'ha presentat junt amb la sol·licitud, haurà d'aportar-se en la justificació, i es realitzarà d'acord amb criteris d'eficiència i economia, per la qual cosa caldrà justificar expressament en una memòria l'elecció quan no recaiga en la proposta econòmica més avantatjosa.
6. Junt amb la justificació, les societats musicals beneficiàries hauran d'acreditar que es troben al corrent en el compliment de les obligacions tributàries i davant de la Seguretat Social. Quant a això, i de conformitat amb el que disposa l'article 5 del Decret 165/2010, de 8 d'octubre, del Consell, en el model de sol·licitud (annex II) es farà constar l'autorització perquè l'òrgan instructor obtinga de forma directa, mitjançant certificats electrònics, l'acreditació del compliment de les obligacions tributàries i davant de la Seguretat Social, de conformitat amb l'article 22.4 del Reial Decret 887/2006, de 21 de juliol, pel qual s'aprova el reglament de la Llei 38/2003, de 17 de novembre, General de Subvencions.
Si no atorga l'autorització, l'entitat beneficiària haurà d'aportar els certificats corresponents.
7. El termini per a presentar la justificació de la subvenció en els termes descrits en els apartats anteriors finalitza el dia 30 de setembre de 2013.
8. La tramitació del pagament de les subvencions concedides es realitzarà, quan es presenten, es comproven i s'aproven els justificants corresponents.
El pagament de les subvencions es realitzarà d'una sola vegada, per mitjà d'una transferència bancària.
9. La falta de presentació de la justificació del gasto en el termini fixat donarà lloc a la pèrdua de la subvenció; així mateix, la societat musical beneficiària podrà ser exclosa en les convocatòries d'anys successius, sense perjuí que es concedisca, abans de l'adopció de qualsevol decisió, el tràmit d'audiència.
Tretze. Desistiment sense efecte o minoració de l'import de la subvenció i exigència de reintegraments d'imports indegudament percebuts
En els supòsits de l'article 37 de la Llei 38/2003, de 17 de novembre, General de Subvencions, i en cas d'incompliment de les obligacions a què es referixen la bases onze i dotze d'esta convocatòria, es produirà la pèrdua del dret al cobrament total o parcial de la subvenció atorgada i es podrà deixar esta sense efecte o minorar-ne la quantia, amb reintegrament de les quantitats indegudament percebudes i l'exigència dels interessos de demora des del moment del pagament de la subvenció.
En la tramitació del procediment es garantirà, en tot cas, el dret de l'interessat a l'audiència.
Catorze. Règim d'infraccions i sancions
El règim sancionador en la matèria regulada en esta orde és l'establit en el títol IV de la Llei 38/2003, de 17 de novembre, General de Subvencions.
Quinze. Interpretació i acceptació de les bases
1. La Conselleria de Governació i Justícia es reserva la facultat d'interpretar el contingut d'esta orde als efectes d'adjudicació de les subvencions.
2. La participació en esta convocatòria implica l'acceptació de les bases que la regulen.